A több mint 130 kutyát, 30 macskát, lovat és egyéb állatot befogadó és nevelő egyesület javára indított szimpatizánsuk gyűjtést az interneten.
Holvár-Koncz Angéla a goood.hu-n indított gyűjtést az Igéző Állatvédő Egyesület javára, és azt írja:
"Gyűjtés a hódmezővásárhelyi Igéző Állatvédő Egyesület javára, hogy folytathassa az elesett, beteg, magára hagyott állatkák mentését.
Bodrogi Jolán az Egyesület elnöke, 2006 óta menti az állatokat, magánéletét háttérbe szorítva, saját erőből vásárolt tanyájára. Kezdetekkor magánszemélyként, 2016 óta egyesületi formában működik. Főként saját maga fedezi a kiadásokat. Sajnos kevés adomány érkezik. 130 feletti számú kutya, több, mint 30 macska, 2 póni él a tanyán. Őket utcáról, “gazdik” megunt állataként vagy sintértelepről fogadja be.
Kérek minden jó érzésű embert, segítsen lehetőségeihez mérten. Ne kelljen minden nap azon gondolkozni, hogy miből kerül táp az állatok táljába, ha orvoshoz kell vinni őket, miből lesz kifizetve."
A gyűjtés itt érhető el.
Az egyesület oldal pedig itt.
Az egyesületnek és védenceinek pénteken földi javakkal is lehet segíteni:
Forrás: Vásárhely